ყაჯირის ტბა

ყაჯირის ტბა — გაუდინარი მლაშე-მწარე შრობადი ტბა საქართველოში, სიღნაღის მუნიციპალიტეტში. მდებარეობს ივრის ზეგანზე, ჩობანდაღის ქედის ჩრდილოეთ ნაწილში, მდინარე ივრის მარჯვენა მხარეს, ჩათმის ტაფობში, ზღვის დონიდან 420 მ სიმაღლეზე. ზედაპირის ფართობი 2,13 კმ².ლევან მარუაშვილი. კავკასიის ფიზიკური გეოგრაფია, ნაწ. 2. თბ., 1981, გვ. 176 სიგრძე დასავლეთიდან აღმოსავლეთისაკენ 2,0 კმ, ჩრდილოეთიდან სამხრეთისაკენ 1,5 კმ. ტექტონიკური წარმოშობისაა.ლევან მარუაშვილი. საქართველოს ფიზიკური გეოგრაფია, თბ., 1964, გვ. 64 უკავია სინკლინური დეპრესია.Апхазава И. С. Озера Грузии. Тбилиси: Мецниереба, 1975, ст. 43 აუზისთვის დამახასიათებელია ნახევარუდაბნოს ლანდშაფტი. აღმოსავლეთისაკენ ოდნავ წაგრძელებული ტბა გეგმაში ოვალური ფორმისაა. ნაპირები სწორი, დაბალი და დამრეცია. საზრდოობს ატმოსფერული ნალექებით. ზაფხულში მისი დიდი ნაწილი შრება და გლაუბერის და მაგნიუმის მარილის ფენით იფარება. წყალი რუხი ფერისაა. წყალმცენარეები და თევზი არ არის.ე. დემეტრაშვილი. სიღნაღის რაიონი. გორი, 1953, გვ. 32 ამჟამად ტბა დამშრალია.

 სქოლიო 

კატეგორია:კახეთის მხარის ტბები